钦定古今图书集成/理学汇编/经籍典/第140卷 > 《汉韩婴诗外传四》 > 《螽斯》
## 钦定古今图书集成/理学汇编/经籍典/第140卷 > 《汉韩婴诗外传四》 > 《螽斯》

孟子少时，诵其母方织，孟子辍然中止，乃复进。其母
知其諠也，呼而问之曰：“何为中止？”对曰：“有所失复得。”
其母引刀裂其织，以此诫之。自是之后，孟子不复諠
矣。孟子少时，东家杀豚。孟子问其母：“东家杀豚何为？”
母曰：“欲啖汝。”其母自悔而言曰：“吾怀妊，是子席不正
不坐，割不正不食，胎教之也。今适有知而欺之，是教”
之不信也。乃买东家豚肉以食之，明不欺也。《诗》云：“宜
尔子孙绳绳兮。”言贤母使子贤也。